Lewnis Ait Menguellet deg-s neksed tifyar, tiseddarin id-yemmalen lɣerba, nufa-d yall tikelt amek id-yesnfalay umedyaz awal-agi. Tamedyazt n Lewnis Ait Menguellet d ttin ixulfen ɣef temdyazt nniḍen imi yeṭṭef deg ubrid n tjadit d tnaslit-is s wayen id-yelqeḍ ɣer lejdud-is d imedyazen imeqranen am Ccix Muḥend, Yucef Uqasi, Si Muḥend U Mḥend, Sliman Ɛazem,Ccrif Xedam..., daɣen yedda deg ubrid n tatrarit iḍal ɣef tsekla n umaḍal akken ad yesnarni tiktiwin-is d tmusni-ines, imi Lewnis d win iḥemllen aṭas tasekla yugmed di tsekla tabaranit imi yaɣra aṭas n yidlisen , isefra-ines, yettaka-as inumak nniḍen yesmres tamedyazt-ines s cbaḥa d wawalen ixulfen ɣef tmedyazt nniḍen.